Në kërkim të jashtëtokësorëve
Shkencëtarët përtërijnë përpjekjet në kërkim të shenjave të jetës përtej Tokës
Pas filmit të suksesshsëm të vitit 1982 “ apo “Jashtëtokësori”, kërkimet për jetë inteligjente jashtë tokësore morrën hov të ri. Pavarësisht se deri tani nuk ka prova, shkencëtarët ende po zhvillojnë kërkime dhe dërgojnë sinjale në hapësirë. Materiali në vazhdim tregon se përparimet e fundit teknologjike po i ndihmojnë shkencëtarët në përpjekjet e tyre. Kërkimet për jashtëtokësorë po bëhen përmes “syve” dhe “veshëve” të teleskopikëve. Michael Liu, profesor astrologjie në Universitetin e Havait në Honolulu, përdor një teleskop optik për parë planetet që sillen rreth orbitave të yjeve të largët. Ai thotë se deri së fundmi, teleskopët tokësorë nuk ofronin imazhe tejet të qarta të yjeve të largët si rezultat i thyerjes së dritës që kalon në atmosferën e tokës. Por kjo ka ndryshuar. Ai thotë se imazhet e yjeve tani janë 10 herë më të qartë se sa më parë. Aktualisht, shkencëtarët nuk mund të shohin planetet e largëta. Ata përllogarisin prezencën e tyre duke matur tërheqjen gravitacionale të yjeve përreth. Po ashtu është e mundur të zbulohet nxehtësia e çliruar nga planetet e reja që ofrojnë ide mbi përbëjet fizike të tyre, si madhësia, energjia që çlirojnë dhe madje edhe materialet përbërëse. Shkencëtarë të tjerë po përdorin radioteleskopë për të dëgjuar trasmetimin e frekuencave radiofonike nga thellësia e hapësirës. Alan Penny, profesor astronomie në Universitetin St. Andrews në Skoci, është kryetar i grupit për kërkime jashtëtokësore të Mbretërisë së Bashkuar, që planifikon të lidhë të gjithë radioteleskopët në Britani në një rrjet gjigand në kërkim të jetës intelegjente jashtëtokësore. Ai thotë se zhurmat dhe sinjalet natyrale nga yjet dhe kuazarët janë kaotikë, ndërsa sinjalet nga jeta intelegjente duhet të kenë strukturë. Meqenëse hapësira është e pafund, ku po kërkojnë astronomët për jetë jashtëtokësore? Ai thotë se financimi për kërkime do të bëhet nga grante private dhe pret që rrjeti në Britani të jetë plotësisht funksional pas rreth dy vitesh. Ndërkohë, shkencëtarë të tjerë vazhdojnë të kërkojnë për jashtëtokësorë sëpse siç thonë ata, shanset janë të larta që ne nuk jemi të vetmit.